JohanHeinsen/ENO huggingface dataset:
Aalborgs Stifts Adresseavis, 1823-06-09
Kjøbenhavn. Den 3die Junii.
Aalborgs Stifts Adresseavis, 1823-06-09
Den sidste i f. M. døde Etatsraad Frederik Stoud, Deputeret i det Kongelige General Toldkammer- og CommerceCollegium. Han var født den 5te Februar 1759 her i Staden, hvor hans Fader Cort Stoud var Procurator. 1777 deponerede han fra Frue Skole, reiste to Gange udenlands til Tydskland, Holland, Engelland, Schweiz og Jtalien; kom 1797. ind i General-Toldkammeret som Kammersecretair og gik siden frem til Etatsraad, som han blev 1812. Han var og den næstældste Deputerede. Han var Meddirecteur og Bestyrer for de Reiersenske Fonds. Fra Aarene 1799 til 1811 var han beskikket til at være Politiemesterens Medhjelper ved at gjennemlæse de i Kjøbenhavn udkommende Skrifter; og han var Medlem af mange Commissioner. Ligesaa hæderlig bekjendt som Embedsmand var han ogsaa som Forfatter. Hans første Debut i Literaturen 1784 var Digtet Tordenvejret; siden udgav han en Oversættelse af Wielands Oberon; Hans Vigtigste er den ypperlige Omarbeidelse af Says Værk: Lære om almeen Velstand i Forbindelse med Stadshuusholdning, som han tilligemed flere Skrifter udgav under det Psendonyme Navn: Frederik Cortsen.
Aalborgs Stifts Adresseavis, 1823-06-09
J Torsdags i forrige Uge tildrog sig her den sørgelige Hændelse, at tre Bogtrykkersvende fra det Schubartske Officin bleve stærkt beskadigede, saa at den Ene, Olsen, døde faa Dage efter, og den Anden, Christensen, formodes at ville blive blind. Den tredie, Krag, en Præstesøn fra Jylland, er uden Fare. De vare beskjæftigede i de saakaldte Sandgrave paa Nørrefælled, med at kaage Olie til Bogtrykkerfarve. Kobberkjedlen sprang og forbrændte de to første især stærkt.
Aalborgs Stifts Adresseavis, 1823-06-09
J disse Dage afreiser Catecheten for den mosaiske Menighed her i Staden, J. S. Mannheimer, herfra til Berlin, for efter Sigende der at overtage en lignende Post.
Aalborgs Stifts Adresseavis, 1823-06-09
Sommerskuespillene her i Kjøbenhavn tage først deres Begyndelse i Slutningen af næste Maaned, da Selskabet kun agter at give 8 a 12 Forestillinger.
Aalborgs Stifts Adresseavis, 1823-06-09
Dyrehaugstiden begynder den 21de dennes og varer i en Maaned.
Aalborgs Stifts Adresseavis, 1823-06-09
Fredagen den 23de Maj imellem 9 1/4 og 9 1/2 om Aftenen blev her seet et ildagtigt Meteor, der viiste sig først omtrent i S. O. med et smukt hvidt og klart, dog ikke blændende Lys, som lignede det af de saakaldede romantiske Lys. Directionen var fra S. O til V. N. V. Buen, i hvilken det fremdrog, var meget flad, da det under Bevægelsen kun reiste sig eller steeg meget lidet. Dog synes det at være paa sit Høieste da det passerede Meridianen, Bevægelsen syntes kun at være meget langsom. Den blev ikke iagttaget forinden det havde omtrent 40° Høide over Horizonten, og der syntes Størrelsen at være paa det største. Figuren var ikke kugleformig; men var i Modsætning af Bevægelsen fladagtig, rundede sig mod Siden med en kort Bugt som atter ved flade afrundede Sider endte sig i en Spids mod S. O., omtrent som een af de Drager Drengene pleie at lade opstige, naar det blæser. Størrelsen syntes i Begyndelsen at overgaae Fuldmaanens synlige Flade; omtrent da Meteoret var i Meridianen, forandredes dets Form under stedse aftagende Lys og nærmede sig mere Kugleformen: det begyndte nu at udkaste matte Jldfunker ganske som en Raket og efter at næsten alt Lys var forsvunden, og blot en, som det syntes, glødende og matsprudende Masse var tilbage, unddrog det sig ganske Øiet i en Høide af omtrent 25 til 30 Grader over Horizonten omtrent i N. N. V. Naar man sammenligner det, der skrives fra Odense betræffende det der, til samme Tid, iagttagne Luftsyn, saa synes det uden for al Tvivl, at dette maatte være det samme, som her er seet; men da falder det besynderligt, at Direction og Situation, samt alt øvrigt synes paa en Afstand af 24 Mile at være det samme. Den eneste betingelse, hvorunder dette lod sig antage, var at Meteorets Høide var saa stor, at denne Afstand var at regne som intet, eller i det ringeste som meget liden; men da Jldkuglens Bane syntes i Kjøbenhavn at være meget lidet hævet over Jordens Overflade, saa syntes denne Overeensstemmelse af apparent Størrelse, seet fra 2de saa fjernede Steder, at bebude, at saavel Størrelsen som Afstanden maa have været langt betydeligere end samme efter Øiets Dom kunde sluttes; og det er saare mærkeligt, at man saae det her som om Meteoret var udbrændt, og det samme saaes i Odense.Det ville være mærkeligt om nogensteds blev fundet Meteor stene deraf, derfor synes dette værd at anføre. Jndsenderen har hørt Forestaaende berette eenslydende af flere troeværdige og tænkende Personer. Under Forsørgelse af Fondet for de Qvæstede i Slaget den 2den April 1801 var ved Udgangen af Aaret 1822 i Alt 195, som er 8 mindre end ved Aarets Begyndelse, og under Fondet for de Qvæstede 1801, til samme Tid 289 Personer, eller 23 mindre end ved Begyndelsen af 1822. Af Sammenligningen imellem Bankens Kapital-Konto den 31te Juli 1821 og 31te Juli 1823, udi det nu udkomne Regnskab over Nationalbankens Jndtægter og Udgivter for Bankaaret fra 1ste August 1821 til 31te Juli 1822 sees, at Banken eiede: i Sølv. i Sedler: 1821: 2148055 Rbd. 55 s. 1877989 Rbd. 20 s. 1822: 2303634 Rbd. 65 s. 2710410 Rbd. 51 s. Forøget 155579 Rbd. 10 s. Formindsket 167578 Rbd. 65 s.
Aalborgs Stifts Adresseavis, 1823-06-09
Viborg. Veiret vedbliver at være særdeles skjønt. - Oldenborrene ere dog ikke hyppige her i Byen; men Skovenes Blade ere og velsmagende, da de saa nylig ere udsprungne - Fra Liimfjorden komme en stor Deel Fisk, især Gjedder og Aborrer, der sælges for got Kjøb - og mætter mange Fattige, da baade Rugen og de andre Levnetsmidler ere blevne dyrere. Smørret har Man fra 12 s. med eet sat i 19s. endog da Græsset begyndte at groe. Til Staden Viborgs og de Veifarendes Gavn, ere de fleste Gader i nuværende Politimester S. T. Hr. Borgemester Cancellieraad Gundelachs Embedstid omlagte, nu fortiden brolægges Veien fra Mogensgade til Søeporten, som siden Broen anlagdes, har megen Fart og trængte høilig dertil.
Aalborgs Stifts Adresseavis, 1823-06-09
Viborg Torvepriser, den 31te Maj. Rug 5 Rbd., Byg 3 Rbd. 32 s.; Havre 2 Rbdlr. 32 s.; Kartofler 8 Mk. Tønden. Smør 16 s.; Flæsk 6 a 7 s.; røget dito 8 s.; Kjød 6 a 8 s. Pundet. Æg 9 s. Snesen. Døde. Mad. A. K. Orry, fød Bech, 75 Aar, paa nye Bakkehuus ved Frederiksberg. Mad. H. Herrnbrodt, fød Thomsen, 55 Aar, paa Arresøedal. P. J. Garde, 17 Aar, i Roeskilde. Kjøbmand N. B. Welling af Randers, i Kjøbenhavn. Chr. Svendsen, 67 Aar, i Christrup ved Randers. Told- og Consumtionsbetjent H. Langballe, 60 Aar, i Viborg.
Aalborgs Stifts Adresseavis, 1823-06-09
Skibe, ind- og udclarerede ved Aalborg Toldkammer.
Aalborgs Stifts Adresseavis, 1823-06-09
Den 7de Junii. Jndclarerede, Baadførerne P. Christensen, J. Christensen, M. Jensen, C. Madsen og J. Bruun fra Frederikshavn med tør Fisk. Skipper C. Christensen fra Kjøbenhavn med Salt og Stykgods. - Udclarerede, Skipper K. Jensen til Porsgrund med Korn. Baadfører S. Larsen til Frederikshavn med Tjære. Skipper J. Jespersen til Kjøbenhavn med Kornvare. Baadfører N. Pedersen til Horsens, ballastet. Skipper P. Erichsen til Frederikshavn, ballastet. J. C. F. Støckel til Kjøbenhavn med saltede, røgede og færske Aal. H. Cederqvist til Sverrig med saltede Sild. H. N. Serritzlev til Flensborg med Havre. L. Fischer til Mariager med Møllestene og Tømmer. Aalborg
Aalborgs Stifts Adresseavis, 1823-06-09
Jfølge den høie Skoledirections Foranstaltning er nu den saa almindelig yndede og som heldbringende erkjendte Lancasterske Læremethode indført heri Byen. - Gid Vedkommende høste den sande Løn for deres Omhu med den simplere Borger classes Dannelse! Første Bratschist i det Kongelige Capel Hr. Foght, agter i Forening med Danmarks ypperlige Violinspiller Hr. Werschal at ankomme hertil i Terminenstiden for at give Concerter; hvilket Udgiveren, ifølge et Privatbrev, har den Fornøielse at kunne meddele det kunstelskende Publikum. Pindsemarkedet er begyndt, men jammerlig begyndt. Mørkt Veirligt og mørke Udsigter for de Handlende, hvoraf der skal være dem, der endnu ei har solgt for een Rigsbankdaler. Hos Juveleerhandlerne maatte man ønske den Skik afskaffet: at forlange dobbelt saameget for deres Vare, som de egentlig ville have; thi Folk som ikkun kjende lidet til deres kostbare Stene, men desuagtet gjerne vil have noget at brillere med, blive letteligen tagne ved Næsen.
Aalborgs Stifts Adresseavis, 1823-06-09
Aalborg Kirker. Ægteviede. Den 6te Juni, Friskrædermester S. Eilersgaard og Krydsbetjent P. Pedersens Enke, Helene Hjardemaal.
Aalborgs Stifts Adresseavis, 1823-06-09
Døbte. Den 1ste Junii, Kjøbmand Chr. Møllers Søn, Niels Peter; Fadd. Frue Kammerraadinde Haasum, Jfr. Sørensen, Kammerjunker og Capitain de Bretteville, Ridder, af Dannebrogen og Dannebrogsmand, p. p., Forligelsescommissair Carstens, Provisor Dahlerup. - Vægter Chr. Jørgensens Datter, Christiane; Fadd. Tjenestepigerne M. Jens datter og A. Sørensdatter, Tjenestekarlene F. Jørgensen, J. Christensen, N. Kjøbenhavner og O. Axelsen. Den 4de, Stadsmægler Tranmoes's Datter, Ane Elisabeth; Fadd. Mad. J. Nielsen, Jfr. Hausgaard, Oberstlieutenant Bruun, Ridder af Dannebrogen, Etatsraad Preetzmann, Justitsraad Kjellerup. Søepremierlieutenant og Jndroulleringschef Bluhme, Overkrigskommissair Schmidt, Cancellieraad Jørgensen, Consulerne Wigelsen, Rasch og Henningsen, Forligelsescommissair Carstens, Apotheker Kayerød, Bogtrykker Borch, Kjøbmændene Gjødwad og Kjellerup, Adjunkt Milling, Havneinspecteur Brinch, Handelsbetjent Jungersen.
Aalborgs Stifts Adresseavis, 1823-06-09
Begravede. Den 2den Juni, Kjøbmand Jørgen Hansen, 45 1/2 Aar. Den 6te, Mad. C. C. Hoffmann, fød Deichmann, 34 1/2 Aar. Den 7de, Skibstømmermand Jens Andersens Kone, 67 Aar.
Aalborgs Stifts Adresseavis, 1823-06-09
Bekjendtgjørelser. Dersom Nogen skulde have et Par Tønder Boghvede, tjenlige til Sæd, da ønskes samme tilkjøbs af Undertegnede. Kjærs Mølle den 8de Juni 1823. Moltke
Aalborgs Stifts Adresseavis, 1823-06-09
Undertegnede anbefaler sig i indeværende Markedstid med flere Sorter moderne Ride- og Kjøretøier, Læderagestole m.m. Godt Arbeide og billige Priser forsikres. Bestillinger paa nyt Arbeide modtages. Min Boutiqve er paa Hjørnet af Bispensgade og Østeraae. H. Fuuck, Sadelmager, boende i Jomfrue Anegade No. 255.
Aalborgs Stifts Adresseavis, 1823-06-09
Et Gulduhr med 2de Kasser, hvoraf den yderste har været emaileret, men Emailen afslidt undtagen paa Kanten, paa Skiven staaer Kjøbenhavn, er sin Eier frakommen. Ved Uhret hængte en Haarkjæde af 4 Flætninger med 3 Guldringe. Underretning om Uhret bedes afgivet paa Adresse-Contoiret, der anviser Eieren.
Aalborgs Stifts Adresseavis, 1823-06-09
Hvor en Eenspendervogn kan faaes tilkjøbs, anvises fra Adresse-Contoiret.
Aalborgs Stifts Adresseavis, 1823-06-09
Skipper F. Andresen beliggende i Frisenborg Havn, agter om 3 a 4 Dage at afseile til Horsens og medtager Fragtgods og Passagerer.
Aalborgs Stifts Adresseavis, 1823-06-09
J forrige Uge ere tvende Kalkunske Høns indkomne i Gaarden No. 153 ved Vesteraae, hvor de af Eieren kan afhentes mod dette Avertissements Bekostning.
Aalborgs Stifts Adresseavis, 1823-06-09
Nye Prøver af Betrækpapiir, dito Franske, samt Kapper og Borter og som leveres her til Fabrikpriser. Samme besørges opsat til den billigste Priis af Rottbøll Sadolin. Et smukt og nyt Bringtøi til een Hest, er for billig Priis at faae tilkjøbs hos Kobbersmedmester H. B. Winther Undertegnede ønsker sig antaget som Skjøtte eller Gartner. Mit Logis er hos Glarmester Knachergaard i Aalborg. Jacob Libum.
Aalborgs Stifts Adresseavis, 1823-06-09
Undertegnede er ankommen her til Pindsemarket med alle Slags moderne Possementmagerarbeide, saasom: Besætninger til Damefrakker og Spentsere, Agramaner, Runde og flade Silkelidser, ægte Guld Port d'Epeer, Tresser, franske Borter til Karether, couleurte Sadelgjorter, alleslags Hestehaars Piberør, Pibelidser, lige Snore, couleurte Fryndser til Parasoller og Omhæng med flere Sorter Possementmagerarbeid, faaes til billigste Priser. Mit Logis er hos Niels Jensen paa Nytorv. Aalborg den 5te Juni 1821. H. Henius, Possementmager fra Aarhuus.
Aalborgs Stifts Adresseavis, 1823-06-09
Sommerkaskjetter. Med en vel assorteret Boutiqve af Sommerkaskjetter af Fløiel, Voxdug, Saffian og Bombasing, af forskjellige Couleurer og Faconger, saavel store som smaa, er jeg Undertegnede ankommen her til Pindsemarkedet og sælger samme til meget billige Priser i min Boutiqve paa Nyetorv lige for Hr. Kjøbmand Jlums Boepæl. L. Michelsen.
Aalborgs Stifts Adresseavis, 1823-06-09
Bundtmager af Aarhuus.
Aalborgs Stifts Adresseavis, 1823-06-09
Undertegnede anbefaler sig med et Partie Sadelmager Arbeide af moderne Ride- og Kjøretøier, med pletterede og sort lakerede Beslag; Læder Agestole til smaa og store Vogne, samt Kufferter med meget mere Sadelmager-Arbeide til Landbrug.
Aalborgs Stifts Adresseavis, 1823-06-09
Jeg anbefaler mig herved, og ville de, der beærer mig med deres Tillid, hos mig finde gode Vare og billige Priser. Min Boutiqve er, som sædvanlig, ved Marenbrandes Broe. Peter Lemme, Sadelmager.
Aalborgs Stifts Adresseavis, 1823-06-09
Kunstdreier Sønderhausen af Randers anbefaler sig herved til forestaaende Aalborg Pindsemarked, hvortil han agter at indfinde sig med et Assortement Kunstdreierarbeide af forskjellige Slags. Hans Boutik er paa Torvet lige ud for Hr. Consul Wigelsens.
Aalborgs Stifts Adresseavis, 1823-06-09
Auctioner. Et lidet Parti extrafine Frugttræer fra Rinkenisser Træskole ved Flensborg, alle i Potte og af den Egenskab, at de bære de skjönneste og fuldkomneste Frugter i Stuer, sælges i Morgen (Tirsdag) Eftermiddag Kl. 4 ved Auctionen efter Hr. Etatsraad Kjellerup mod contant Betaling for Kjöbmændene J. & N. Kjellerup ved Mægler Peter N. Skovgaard.
Aalborgs Stifts Adresseavis, 1823-06-09
J Stervboet efter afgangne Selveiergaardmand Thomas Hansen og senere afdøde Enke Johanne Thomasdatter af Smørkrogen i Ugilt Sogn, foretages offentlig Auction Onsdagen den 2den Juli førstkommende Kl. 10 Formiddag over Stervboegaarden, som staaer for Hartkorn 2 Tdr. 2 Skp. 1 Fdkr. 1/5 Alb. og Huset Rughaven, hvis Hartkorn er 2 Skp. hvilke Eiendomme som ere særdeles gode og hvormed følger den paa samme staaende Afgrøde, strax kan tiltrædes. Ligeledes bliver samme Dag bortsolgt Boets gode Ind- og Udboe, bestaaende blant andet af Sengeklæder, Kjøkken- og Bryggeredskaber, Heste, Køer, Faar, Vogne, Plove og Harver med mere Gaards- og Avlsredskab. Hjøring den 5te Juni 1823. S. Poulsen.
Aalborgs Stifts Adresseavis, 1823-06-09
Onsdagen den 18de Juni førstkommende Kl. 11 Formiddag bliver ifølge Vedkommendes Begjæring holdet offentlig Auction paa Thisted Byes Raadstue til Bortforpagtning i 6 paa hinanden følgende Aar af følgende Sognes Konge Qvægtiende i Hillerslew og Hundborg Herreder, Aalborg Hospital tilhørende: Hjardemaal, Hundstrup, Østerild, Hansted, Nors, Tveds, Vestervandet, Hillerslev, Kaastrup, Sennels og Skinnerup, Sjørring, Taarsted, Vang, Tvorup, Tilsted, Skjoldborg, Kallerup, Hundborg, Jannerup og Norhaae. Lysthavende ville behage bemældte Tid og Sted at indfinde sig, hvor Conditionerne bekjendtgjøres. Thisted den 28de Maj 1823. Lütshøft.
Aalborgs Stifts Adresseavis, 1823-06-11
Udlandet.
Aalborgs Stifts Adresseavis, 1823-06-11
Det bestaaer af 5 Medlemmer: Hertugen af Jnfantado, Præsident for Raadet af Castilien, Hertugen af Monte mar, Præsident for Raadet af Jndien, Biskoppen af Osma, Baron Eroles, Medlem af det forhenværende Regentskab af Urgel, Calderon, Medlem af den provisoriske Junta; (denne har ledsaget Hertugen af Angouleme til Madrid.) Raadet af Jndien udøver samme Magt over Provindserne hiinsides Havet, som Raadet af Castilien over Gammel-Spanien. - Jfølge en Efterretning, kommen fra Handelshuset Batbedar og Rothschild i Madrid, skal Abisdal være arresteret og ført under stærk Bedækning til Sevilla, fra Madrid selv berettes kun, at han formedelst hæftige Tvistigheder med hans Underanførere har maattet nedlægge Commandoen, som da er overgivet til Casteldosrios, en afgjort Ven af Constitutionen. Grev Abisbals Proclamation og Brevet til Grev Montijo er ved en Parlementair bleven sendt til Commandanten i S. Sebastian og ligeledes til Commandanten i Pampelona, for at bevæge dem til Overgivelse, men begge Steder uden Virkning. - Troeschefen Miralles den ældre er den 15de Maj efter en haardnakket og blodig Fægtning med en fra Lerida udrykket Trop Constitutionelle bleven skrækkelig myrdet. De førte ham hen paa en offentlig Plads, myrdede ham, huggede Hovedet af ham, bar det omkring i Staden og slæbte Legemet omkring i Gaderne.
Aalborgs Stifts Adresseavis, 1823-06-11
Ved Østpyrenæerne er ifølge de franske Depescher forefaldet 2 Fægtninger. Den Ene var ved Casteltersol, hvor Gen. Latour Dupin traf Fjenden, som han havde faaet befaling at angribe, hvor stærk han endog var. De Franske have, efter Beretningen, kun mistet een Voltigeur, men de Spanske 100 Mand (!) og nogle Fangne. Den anden Fægtning var ved Mataro, som General Curial holdt besat med 1800 Mand, og hvor han blev angrebet af Milans og Llobera med 4000 Mand, som han hæderligen drev tilbage. General Llobera skal være bleven saaret. De Franske have erobret en Fane og 500 Fangne, hvoriblandt 4 Officerer; 500 Geværer, ligesaamange Patrontasker og Chacoter, mange Sabler og Landser ere fundne. - Mina selv skal være i Barcellona eller Egnen deromkring; Man kan forresten ikke passe paa ham, naar Man troer, at Man er ham nær, er han allerede langt borte. Marschal Monceys Hovedqvarteer er endnu Girona. Fra Figueras skeer jevnlig Udfald, hidindtil temmelig heldige, da de idet mindste altid have gjort Levnetsmidler til Bytte.
Aalborgs Stifts Adresseavis, 1823-06-11
Blandinger. Endnu i Midten af forrige Aarhundrede vistes i et Gjæstgiver-Værelse i den skotske Flekke Dunfermline, Dronning Annas Brudeseng, som hun havde medbragt fra Danmark, da hun blev givt med Kong Jacob den 6te. Den daværende Ejerinde, en Mad. Walkers, som var en ivrig Tilhængerinde af Stuartslægten, vilde ikke sælge den til den irske Biskop Pococke for 50 Guineer, sigende, at hun har saamegen Agtelse for sit gamle Kongehuus, at ikke alt Guld og Sølv i Jrland kunde betale hende dette Oldtidsminde. Kort for hendes Død testamenterte samme Mad. Walkers Sengen til Grev Elgin, hendes Jorddrot. Sengen var af Valnød-Træe, udmærket Arbejde, og prydet med adskillige gamle, netudskaarne, Billeder. Fornævnte Dronnings Skænkebord, eller Madskab, af samme Slags Træe og Arbeide, skal ogsaa være fundet hos en Familie der i Egnen. - Maaskee faaer man see det, at spille en Rolle i en Walterscotsk Roman?
Aalborgs Stifts Adresseavis, 1823-06-11
J den russiske Armee skeer betydelige Reductioner; f. Ex. Jnfanteri-Regimenternes 2den Bataillon nedsættes fra 1000 til 400 Mand; ogsaa Rytteriet og Artilleriet indskrænkes paa forskjellige Maader, og af hvert Compagni Fodfolk skal 40 Mand permitteres 5 Maaneder om Aaret.
Aalborgs Stifts Adresseavis, 1823-06-11
Fædrelandet.
Aalborgs Stifts Adresseavis, 1823-06-11
Kiel. Efter en temmelig besværlig Fart, da baade Vind og Strøm vare imod, ankom Deres Majestæter Kongen og Dronningen og Deres Kongelige Højheder Kronprindsessen og Prindsesse Wilhelmine, ombord paa Dampskibet Caledonia lykkelig hertil Onsdagen den 4de dennes, om Morgenen Kl. 2 1/2, og begav Sig i Land en Time efter.
Aalborgs Stifts Adresseavis, 1823-06-11
J Kieler Fjord vare Badehusene, alle ved Stranden liggende Bygninger, saavelsom Strandporten illuminerede, og ved Deres Majestæters Ankomst kimedes med alle Stadens Klokker. Deres Majestæter og Kongelige Høyheder befinde Sig i bedste Velgaaende og agtede den 5te om Eftermiddagen Kl. 2, at begive Sig til Louisenlund.
Aalborgs Stifts Adresseavis, 1823-06-11
Kjøbenhavn. Løverdagen 31te Maj foretoges i Regentskirken det aarlige Rectorskifte ved Kjøbenhavns Universitet, da Professor Dr. Theol. J. Møller nedlagde Rectoratet, og Professor Dr. Juris M. H. Bornemann modtog samme. Den fratrædende Rectors Tale handlede om Religiøsitetens Værd og Vigtighed for Videnskabsdyrkere. Derefter aflagdes Beretning om det Vigtigste, som var forefaldet ved Universitet i det sidstafvigte Aar, og Præmierne tildeeltes de Studerende, hvis Priis skrifter vare blevne kronede, nemlig Cand. Juris Carl Frederik Kuntzen i Lovkyndigheden, Studiosus Theologi Georg Lindegaard Rohmann i Historien, og Cand. Philos. Henrich Bech i Naturhistorien. Programmet, som var forfattet af Statsraad Professor B. Thorlacius, indeholdt Bidrage af Heliodor til Oplysning af de ægyptiske Oldsager.
Aalborgs Stifts Adresseavis, 1823-06-11
Søndagen den 4de f. M. høitideligholdt Selskabet til de masmannske Søndagsskolers Fremme disse Skolers Stiftelsesdag i Frederiks tyske Kirke paa Christianshavn, hvilken Fest Hs. Majestæt Kongen og Deres kongelige Høiheder Kronprindsesse Caroline og Prindsesse Wilhelmine, med flere af de kongelige Prindser og Prindsesser, beærede med deres Nærværelse. Dette Selskab har nu staaet i 23 Aar, og fra dets Oprettelse den 4de Mai 1800 ere underviste 50 Haandværkmestere, 721 Haandværkssvende, 4742 Haandværksdrenge og 286 udenfor Haandværkstanden, i Alt 5799 Personer.
Aalborgs Stifts Adresseavis, 1823-06-11
Da Hs. Majestæt Keiseren af Østerrig har udnævnt den herværende Charge d'Affaires Baron v. Langenau til at være Generalconsul i samtlige Hs. Majestæts Stater, og han i saadan Egenskab af Hs. Majestæt er anerkjendt, saa er herom under 16de f. M. afgaaet den fornødne Notice til alle vedkommende Øvrigheder.
Aalborgs Stifts Adresseavis, 1823-06-11
Den 7de Maj er det ved Ordre til Ringkjøbing Amt fastsat, at det Marked, som er bevilget i Nørre Bor Sogn den 25de April, herefter maa være ansat til den 18de April.
Aalborgs Stifts Adresseavis, 1823-06-11
Jstedetfor den afdøde Oberstlieutenant S. C. Wedege er Capitain og Compagniechef ved det borgerlige Artilleriecorps i Kjøbenhavn, L. J. Maag, under 22de Maj tillagt Befaling som Medlem at tiltræde den borgerlige Jndroulle rings Commission sammesteds.
Aalborgs Stifts Adresseavis, 1823-06-11
Den 23de Maj er afskediget Hautboist Liugi Senariforundt Tilladelse til saavel i Kjøbenhavn, som i de øvrige Kjøbstæder i Danmark i 6 Maaneder mod Betaling at forevise et Theatrum mundi.
Aalborgs Stifts Adresseavis, 1823-06-11
Under 30te f. M. er O. Thorarnsen meddeelt Bevilling, til at være Apotheker ved Næss Apothek i Jsland.
Aalborgs Stifts Adresseavis, 1823-06-11
Kjøbenhavns Torvepriser, den 6te Juni, Rug 5 Rbd. 4 Mk. a 6 Rbd.; Hvede 6 Rbd. 3 Mk. a 7 Rbd.; Byg 3 Rbd. 3 Mk. a 3 Rbd. 4 Mk.; Havre 3 Rbd. 1 Mk. a 2 Rbd. 2 Mk. Tønden. - Røget Flæsk 1 Rbd. 3 Mk. 8 s.a 1 Rbd. 5 Mk.; Grønsaltet Flæsk 1 Rbd. 2 Mk. a 1 Rbd. 3 Mk. Lispundet. Cours den 6te Junii. Hamb. 2 M. 244, a vista 247. Specier 250. - Specier solgtes til 15 Mk. Obligationer (med Renter fra 11te December 1822) 77 1/2 a 78. Nationalbank-Obligationer (af Laanet den 2den Februari 1820) 102 Rbdlr. r. S. (uden Renter) eller 127 1/2 Rbdlr. Sedler pr. 100 Rbd. r. S. - Norske Sedler 15 1/2 Rbd. pr. 10 Specier norsk. - Svenske Sedler 60 s. - Disconto 5 pC.
Aalborgs Stifts Adresseavis, 1823-06-11
Blandinger. Lægernes Antal i Hertugdømmerne tager stedse til; hver nogenlunde stor Landsbye har Een, og i Kiel skal findes omtrent en Snees!
Aalborgs Stifts Adresseavis, 1823-06-11
Den 14de f. M. indtraf paa det slesvigske Gods Mohr burg, nærved Eckernföhrde, den sørgelige Begivenhed, at 5 Arbeidsfolk, som vare i Begreb med at grave en Brønd mellem en Avisgaard og en Koestald, bleve, da Jorden styrtede sammen over dem, levende begravne; en Sjette, som netop var stegen op af Brøndhullet, havde forgiæves, advarende, raabt til dem. Efter sex Dages Gravning for at faae disse Ulykkelige op, havde Man endnu ingen af dem fundet. Derimod vare atter To af de nye Gravende, med al deres Forsigtighed, nær blevne Offere for samme Skjebne, som Hine.
Aalborgs Stifts Adresseavis, 1823-06-11
Hos Apotheker Schønherr i Flensborg, som er en meget duelig Mand i sit Fag, og hans Apothek, Rhinoceros, et af de fortrinligste i Hertugdømmerne, har allerede i nogle Aar været indrettet en ypperlig og veldædig Badeanstalt, hvori alle Slags Bad kan erholdes for billig Priis. Gjæsterne have dertil en meget smuk Hauge at spadsere i. Flensborg og Kiel, ja endog Eckernsbyrde have hver 2 Apotheker. Hvilket paa sidstnævnte Sted, udentvivl er formeget? Med mindre Viin- og SpeceriHandelen er desbedre!